CAFen atzo langileok onartu genuen lan hitzarmenaren inguruko LABen balorazioa:

LABen oso balorazio ona egiten dugu atzo adostutako lan hitzarmenaren inguruan. Hauek dira akordioaren eduki garrantzitsuenak:

* 2 urteko iraunaldia: 2014 eta 2015
* KPIren igoera soldatetan eta osagarrietan.
* 35 orduko lanaldia.
* Errelebo kontratuaren aplikazioa.
* Lan Erreformari aurre egiteko blindajeak.
* Hitzarmen probintzialari lotura.

Hitzarmen honen bidez CAFeko langileok oraingo eta etorkizuneko enpleguaren aldeko apustua berresten dugu. 35 orduen aplikazioa, errelebo kontratuaren mantentzea eta kaleratzerik ez direla emango adostea CAFeko eta eskualdeko enpleguaren aldeko apustuan kokatu behar diren puntuak dira.

Bestalde, akordio honekin Gipuzkoako Metaleko Hitzarmenaren aldeko apustua ere egiten da. CAFeko hitzarmen honek agerian uzten du zein beharrezkoa den hitzarmen sektoriala edukitzea: CAFen bertan enpresa txiki eta ertain gehienetan bezala, Gipuzkoako Industriako enpresan handienean ere, bere lan balditzen oinarrizko araudia, hitzarmen probintziala da.

Akordio honek garbi uzten du hitzarmen probintzialik gabe ezin direla langileen lan baldintzak arautu. Honengatik dei egiten diegu ADEGIri eta gainontzeko sindikatuei, dagokien erantzukizuna onartuz, langileen lan baldintzak bermatzen dituen hitzarmena lortzeko bidean, jarrera aldatzera.